Na temelju članka 19a Zakona o lokalnoj i područnoj (regionalnoj) samoupravi („Narodne novine“ broj 19/13-pročišćeni tekst), članka 117. Zakona o socijalnoj skrbi (“Narodne novine”, broj 157/13), **članaka 4. i 9. Zakona o zdravstvenoj zaštiti (NN 150/08, 155/09, 71/10, 139/10, 22/11, 84/11, 154/11, 12/12, 35/12, 70/12, 144/12, 82/13, 159/13 i 22/14), članka 32. i 33. Zakona o udrugama (NN 74/14)** i članka 32. Statuta Grada Šibenika (“Službeni glasnik Grada Šibenika”, broj 8/10, 5/12 i 2/13), Gradsko vijeće Grada Šibenika, na 6. sjednici od 23. prosinca 2013. godine, donosi

**P R O G R A M**

***Zdravstvene zaštite i***

***pomoći socijalno ugroženim, nemoćnim i***

***drugim osobama Grada Šibenika***

***u 2014. godini***

 **I. UVODNI DIO**

 Grad Šibenik u svom Proračunu za 2013. godinu za potrebe zdravstvene zaštite i socijalne skrbi osigurao je sredstva u iznosu od  **5.390.000 kuna**

 Ovim Programom u okviru osiguranih sredstava utvrđuju se prava utvrđena Zakonom o socijalnoj skrbi i druga prava i pomoći, način financiranja tih prava, te uvjeti i način njihova ostvarivanja.

 **II. OBLICI POMOĆI**

 *1. ZDRAVSTVENA ZAŠTITA*

Aktivnosti: S ciljem bolje zdravstvene zaštite stanovnika na širem području Grada, financira se jedna ekipa Hitne medicinske pomoći u Šibeniku, rad medicinske sestre u ambulanti na otoku Kapriju, troškovi ambulanta u Brodarici i Grebaštici, kao i aktivnosti u okviru nekih nacionalnih projekta u području zdravstva.

 a) Tekuće donacije za Dom zdravlja Šibenik 220.000 kuna

 b) Šibenik – grad prijatelj djece 30.000 kuna

 c) Sufinanciranje tima hitne medicinske pomoći

 za područje grada Šibenika 200.000 kuna

***Iznos: 450.000 kuna***

*2. POMOĆ ZA PODMIRENJE TROŠKOVA OGRJEVA*

Odredbama članka 53. Zakona o socijalnoj skrbi *k*orisnicima prava na pomoć za podmirenje troškova stanovanja koji se griju na drva, jednom godišnje osigurava se novčani iznos za podmirenje troškova ogrjeva.

***Iznos: 330.000 kuna***

*3. POMOĆ ZA PODMIRENJE TROŠKOVA STANOVANJA*

 Troškovi stanovanja su troškovi utvrđeni ugovorom o najmu stana u kojem živi samac ili obitelj, a odnose se na najamninu, troškove koji se plaćaju u svezi sa stanovanjem i održavanjem stana (osim zaštićene najmanine).

 **Iznos: 1.746.000 kuna**

*4. POMOĆ OSOBAMA S MENTALNOM RETARDACIJOM –IZVANINSTITUCIONALNO ZBRINJAVANJE DJECE I MLADIH*

 Grad pruža potporu projektima - Udruge za pomoć osobama s mentalnom retardacijom “Kamenčić” i “Centra za socijalnu inkluziju Šibenik” a u svrhu poboljšavanja usluga socijalne skrbi na području grada Šibenika kroz deinstitucionalizaciju i reintegraciju u obitelj i lokalnu zajednicu osoba s posebnim potrebama.

 **Iznos: 71.000 kuna**

 5*. POMAGANJE U PREVLADAVANJU*

 *POSEBNIH POTEŠKOĆA*

 Pomaganje u prevladavanju posebnih teškoća pruža se samcu ili obitelji radi savladavanja nedaća i teškoća u svezi s bolešću, starošću, smrti člana obitelji, problemima u odgoju djece, invalidnošću, uključivanjem u svakodnevni život nakon dužeg boravka u ustanovi ili dužeg liječenja, te drugim nepovoljnim okolnostima ili kriznim stanjima.

 **Iznos: 262.000 kuna.**

 *6. POGREBNI TROŠKOVI*

 Pogrebni troškovi obuhvaćaju pomoć za osobe koje to pravo ne ostvaruju ni u jednom sustavu (MIORH-a, socijalne skrbi, vlastitih prihoda ili od srodnika).

 **Iznos: 1.000 kuna**

 7*. POMOĆ U ORGANIZIRANJU PUČKE KUHINJE I PRIHVATILIŠTA*

 *PRI CARITASU BISKUPIJE ŠIBENSKE*

 U sklopu ove pomoći za prehranu ista se može odobriti nepokretnoj, polupokretnoj ili drugoj socijalno ugroženoj osobi koja nije u mogućnosti sama pripremati obrok hrane (jedan obrok dnevno i to u pravilu ručak). Pomoć obuhvaća i naknadu zaposleniku za rad sa zlostavljanim ženama, te financiranje skloništa za beskućnike.

 **Iznos: 360.000 kuna.**

*8. CENTAR ZA POMOĆ I NJEGU GRADA ŠIBENIKA - PROGRAM MEĐUGENERACIJSKE SOLIDARNOSTI „DNEVNI BORAVAK I POMOĆ U KUĆI STARIJIM OSOBAMA“*

Centar za pomoć i njegu Grada Šibenika u suradnji *s* Ministarstvom socijalne politike i mladih provodi Program „Dnevni boravak i pomoć u kući starijim osobama na području grada Šibenika i šibenskih otoka“ kojim se pružaju usluge pomoći starijim osobama u obavljanju svakodnevnih životnih aktivnosti neposredno u njihovim kućanstvima, te u prostorijama „Dnevnog boravka“ .

 **Iznos: 890.000 kuna**

 *9. POMOĆ RODITELJIMA ZA NOVOROĐENO DIJETE*

Pomoć se dodjeljuje roditeljima s područja grada Šibenika za svako novorođeno dijete, i to:

- za prvorođeno dijete u visini od 1.200 kuna

- za drugorođeno dijete u visini od 1.400 kuna

- za trećerođeno ( i više ) u visini od 3.000 kuna .

**Iznos: 1.170.000 kuna**

*10. POMOĆNIK U NASTAVI*

Pomoć obuhvaća naknadu zaposleniku za rad s djetetom s posebnim potrebama ili poteškoćama u razvoju u osnovnim školama grada Šibenika.

**Iznos: 110.000 kuna**

 **III. DRAGOVOLJNI RAD**

 Grad Šibenik posebno će poticati dobrosusjedsku pomoć, dragovljni rad i druge oblike dobročinstva.

 **IV. ZAKLJUČNA ODREDBA**

Ovaj Program stupa na snagu danom objave u Službenom glasnik Grada Šibenika.

KLASA: 551-01/13-01/49

URBROJ: 2182/01-05/1-13-2

Šibenik, 23. prosinca 2013.

GRADSKO VIJEĆE GRADA ŠIBENIKA

 PREDSJEDNIK

 dr.sc. Ivica Poljičak

Dostaviti:

1. Službeni glasnik Grada Šibenika

2. Upravni odjel za financije - ovdje

3. Upravni odjel za društvene djelatnosti - ovdje

4. Dokumentacija - ovdje

5. Arhiv – ovdje